Komite gouren Aodoù-an-Arvor a zo kustum da aozañ stajoù, tournamantoù ha stummadurioù evit diorren ar gouren en departamant. Eizh skol gouren a oa e 2009 ha 350 den lisañsiet enne. Gopret eo daou zen, abaoe miz Gouere 2009, evit ober war-dro ul lodenn vat eus al labour-mañ.    E Breizh ez eus tri den  ouzhpenn e Penn-ar-Bed, unan er Mor-bihan hag unan all en Il-ha-Gwilen. Ar pezh a ra ur skipailh 7 den a-vicher etre tout evit ober war-dro ur 1500 lisañsiad bennak dasparzhet e 40 skol gouren.    Pa eo tomm tost holl an dud-se hag an tri chard eus o familh pe vignoned ouzh sevenadurezh Breizh hag he yezh, un dregantad bihan hepken a zo gouest dober gant ar brezhoneg. Dafer-se zo kalzig a vrezhoneg tro-dro dar sport-mañ en un doare naturel, dre ma eo ur sport breizhat da vat, met neo ket nemet  gerioù zo. Pouezus eo mirout un darn eus ar chourenerien a oar ober gant ar gerioù-se hag a zo sañset kompren aezetoch o skiant.    Ouzhpenn da se, kas a ra ar skipailh tud a-vicher ul labour ingal e skolioù ar chentañ hag an eil derez eus ar vro ha merzet eo bet e oa ul lodenn vihan dioute o vezañ skolioù divyezhek. Goulenn a ra ar gelennerien hag ar skolaerien an hentennoù-se ober traoù liesseurt en brezhoneg gant o bugale ha neo ket evit displij dar-se !